b'\n_START_ARTICLE_\nPrisitaikantis dizainas\n_START_SECTION_\nReik\xc5\xa1m\xc4\x97\n_START_PARAGRAPH_\nPrisitaikantis i\xc5\xa1d\xc4\x97stymas tampa vis svarbesniu interneto svetaini\xc5\xb3 elementu, turint omenyje tai, kad nar\xc5\xa1ymas mobiliuoju telefonu sudaro pus\xc4\x99 viso vartotoj\xc5\xb3 srauto internete. \xc5\xa0i dizaino tendencija tapo tokia reik\xc5\xa1minga, kad i\xc5\xa1d\xc4\x97stymo prisitaikymas prie ekrano tapo viena i\xc5\xa1 Google paie\xc5\xa1kos variklio algoritmo dali\xc5\xb3\xc2\xa0\xe2\x80\x93 interneto projektus su prisitaikan\xc4\x8diu i\xc5\xa1d\xc4\x97stymu Google vertina \xc5\xbeymiai palankiau negu neprisitaikan\xc4\x8dius. Tod\xc4\x97l prisitaikantis dizainas yra laikomas pa\xc5\xbeangumo etalonu.\n_START_SECTION_\n\xe2\x80\x9eTurinio lyg vandens\xe2\x80\x9c id\xc4\x97ja\n_START_PARAGRAPH_\nPagrindin\xc4\x97 prisitaikan\xc4\x8dio dizaino id\xc4\x97ja yra t\xc4\x85 pa\xc4\x8di\xc4\x85 informacij\xc4\x85 taip pat patogiai i\xc5\xa1rikiuoti ir kompiuterio, ir mobiliojo telefono, ir bet kokio kito \xc4\xafrenginio ekrane. Tod\xc4\x97l prisitaikantis svetain\xc4\x97s dizainas nerei\xc5\xa1kia, kad svetain\xc4\x97 turi kelias versijas, tai rei\xc5\xa1kia, kad svetain\xc4\x97 turi vien\xc4\x85 universali\xc4\x85 versij\xc4\x85, prisitaikan\xc4\x8di\xc4\x85 prie bet kokio ekrano dyd\xc5\xbeio. \xc5\xa0i id\xc4\x97ja vadinama \xe2\x80\x9eturinio lyg vandens\xe2\x80\x9c id\xc4\x97ja, pagal kuri\xc4\x85 tas pats informacijos kiekis telpa \xc4\xaf skirtingas formas.\n_START_SECTION_\nIstorija\n_START_PARAGRAPH_\nPirmoji interneto svetain\xc4\x97, kuriai buvo sukurtas prisitaikantis dizainas priklaus\xc4\x97 automobili\xc5\xb3 gamintojui \xe2\x80\x9eAudi\xe2\x80\x9c. \xc5\xa0i interneto svetain\xc4\x97 buvo paleista 2001\xc2\xa0m., o j\xc4\x85 suk\xc5\xabr\xc4\x97 keturi\xc5\xb3 dizaineri\xc5\xb3 komanda\xc2\xa0\xe2\x80\x93 J\xc3\xbcrgen Spangl and Jim Kalbach (informacijos architektai), Ken Olling (dizaineris), and Jan Hoffmann (i\xc5\xa1vaizdos k\xc5\xabr\xc4\x97jas).'